Samandráttur: Línuskip: Nú eru línuskipini byrjað at røra uppá seg. Eitt er farið til Íslands, eitt er farið til Eysturgrønlands (frystur fiskin umborð), eitt er farið á Íslandsryggin og so eru tvey á landgrunninum. Skipini fiska ein blanding av toski, longu, brosmu, svartkalva og so fáa tey helst nakað av hýsu eisini. Tað er tó ivasamt um nakar landar í vikuni, tí øll eru nýliga byrjaði túr. Helst fer okkurt annað línuskip út í næstum. Útróður: Streymurin verður harður, men veðri sær hampuligt út, so kanska tað verður nakað av útróðri. Fiskaríið er enn vánaligt. Djúpvatnstrolarar: Tveir fiska svartkalva, upsa og so nakað av kongafiski. Eitt fiskar svartkalva og nakað av kongafiski. Vit vantað at tveir landa mánadagin og so landar tann triðji seinni í vikuni. Ein frystitrolari er eisini byrjaður túr. Hann fiskar eisini svartkalva. Restin liggur við bryggju, men helst fer onkur út í næstum. Partrolarar: Tey flestu pørini eru til fiskarí. Tey flestu fiska upsa og so er okkurt parið sum fiskar svartkalva. Fiskaríið er smáligt, men okkurt gott hálið fáa tey av og á. Pørini landa sum vikan líður. Trolbátar: Fimm trolbátar eru til fiskarí, fýra á landleiðin og so er ein vestanfyri. Teir á landleiðini landa vantandi mánadagin og so onkur seinni í vikuni, teir fáa ein blanding av toski, reyðsprøku, tungu og havtasku. Tann sum er vestanfyri landar helst síðst í vikuni, hann fær mest av toski og hýsu. Helst fer ein trolbátur út um vikuskiftið. Garnaskip: Tvey fiska svartkalva, báðir landa síðst í vikuni. Fiskaríið er ójavnt.